Precipitațiile vor fi mixte în Moldova și în estul Transilvaniei, predominant sub formă de ploaie în Muntenia și Dobrogea.
La munte vor predomina ninsorile. În restul teritoriului, vremea va fi normală din punct de vedere termic și doar cu totul izolat va ploua. Temperaturile maxime se vor încadra între 5 şi 16 grade.
În București, cerul va fi temporar noros și va ploua slab, iar vântul va sufla slab și moderat. Temperatura maximă se va situa în jurul valorii de 11 grade.
La munte, cerul va fi temporar noros și vor fi precipitații predominant sub formă de ninsoare, în Carpații Meridionali, local în Carpații Orientali și izolat în rest. Vântul va sufla slab și moderat, cu intensificări pe parcursul zilei în zona înalta (rafale de peste 70...80 km/h).
Temperatura aerului nu va avea variații semnificative.